नेचर ट्रेल में अब नहीं दिखती प्राकृतिक सुंदरता
रोपड़ में घुटने लगा ईको टूरिज्म का दम
रोपड़मेंईको टूरिज्म को प्रफुल्लित करने के लिए 20 लाख रुपए की लागत से नेचर ट्रेल बनाई गई है। लेकिन सदाव्रत क्षेत्र में फॉरेस्ट विभाग की लापरवाही के कारण ईको टूरिज्म की सांसें थमने लगी हैं। नेचर ट्रेल का कोई रखरखाव नहीं हो रहा है। नेचर ट्रेल का स्वागती गेट तथा प्राकृतिक सौंदर्य दिखाने वाले पुल तथा हट, पैदल चलने वाली पट्टी के अलावा बहुमूल्य पौधों पर जंगली कांग्रेस घास ने कब्जा जमा रखा है। टूरिज्म प्लेस नेचर ट्रेल अब असामाजिक तत्वों की शरण स्थली भी बन गया है। उधर, पर्यावरण प्रेमियों में नेचर ट्रेल की बदहाल को लेकर रोष पाया जा रहा है।
पंजाब सरकार के टूरिज्म विभाग द्वारा वर्ष 2007-08 में प्राकृतिक नजारों से भरे दरिया, नहरों, पहाड़ों और जंगली क्षेत्र के सुमेल वाले रोपड़ शहर के चारों तरफ सैर सपाटा मंजिल केंद्र के रूप में विकसित करने के प्रयास शुरू किए गए थे। इसके संबंध में केंद्र सरकार के सहयोग से जिला स्तर मुकाम पर रोपड़ शहर को सैलानियों के लिए आकर्षण का केंद्र बनाने के लिए 574 एकड़ में फैले सदाव्रत जंगल को सैर गाह के रूप में विकसित किया गयाा। विभाग द्वारा प्रोजेक्ट को जंगल के रकबे में केंद्र बनाया गया था कि लोग यहां आकर प्राकृतिक नजारे को महसूस कर सकंे।
होशियारपुर से नेचर ट्रेल देखने आए कमलदीप, विशाल राज ने बताया है कि वह रोपड़ में अपने परिजनों से मिलने के लिए आए हैं। वह नेचर ट्रेल में घूमने फोटो खींचने के लिए आए हैं। मगर जब नेचर ट्रेल की हालत देखी तो उन्हें यहां से मायूस होकर लौटना पड़ रहा है। यहां पर संबंधित विभाग की तरफ से कोई भी संभाल नहीं रखी हुई है। जिसके कारण यहां पर काफी गंदगी फैली हुई है। यहां पर इतने अच्छे पेड़ पौधों लगे हुए हैं, मगर वह भी सूखे पड़े हुए हैं। संबंधित विभाग की तरफ से समय समय पर इनकी भी संभाल नहीं रखी जा रही। उन्होंने संबंधित विभाग से मांग की है कि इतनी खूबसुरत जगह नेचर ट्रेल की अच्छे से संभाल रखी जाए ताकि यहां पर लोगों को मायूस होकर लौटना पड़े।
फंडों की कमी के कारण परेशानी : डीएफओ
^फंडोंकी कमी के कारण नेचर ट्रेल की संभाल के लिए परेशानी रही है। विभाग ने सरकार को फंडों के लिए लिखा है। विभाग ने नेचर ट्रेल की साफ सफाई के लिए कर्मचारी लगाए हुए हैं। विभाग की पूरी कोशिश है कि इसकी देखरेख में कोई कमी छोड़ी जाए। जल्द ही इसे सुधारा जाएगा। -ललितमहाजन, डीएफओ रोपड़।
लकड़ी का पुल और रास्ता भी टूटा
टूरिस्टोंकी सुविधा के लिए नेचर ट्रेल में बने शौचालय खस्ता हाल में हैं। रोशनी के लिए लगीं सोलर लाइट्स खराब पड़ी हैं। साथ ही लकड़ी का पुल भी टूट चुका है, जबकि रास्ता पूरी तरह से टूटा हुआ है। सफाई होने की बजाए सूखे पौधे लोहे का सामान रखा हुआ है। यही नहीं इतने पैसे खर्च करके लगाई गई सोलर लाइट भी खराब पड़ी हैं। जिसके चलते नेचर ट्रेल में रात के समय रोशनी होने की बजाए अंधेरा छाया रहता है। यहीं नहीं वहां पर रखे कूड़ा दान भी टूटे पड़े हैं जिसके कारण वहां चारो तरफ गंदगी फैल रखी है।
जड़ी-बूटियों वाला हर्बल गार्डन भी हुआ गायब
नेचरट्रेल में हर्बल गार्डन विकसित किया गया था। इसमें करीब 105 प्रजातियों के जड़ी बूटियों तथा फलदार पौधे लगा गए थे। पक्षियों के रहने के लिए पेड़ों पर कृत्रिम घोंसले भी बनाए गए थे। विभागीय जानकारों मुताबिक इस क्षेत्र में 20 प्रकार के जंगली जानवर जिनमें जंगली सुअर, सांभर, नील गाय, कोबरा सांप, अजगर, नेवला, सेह, गोह, पैंगोंटम, कछुआ चमगादड़ आदि हैं। जंगल को नेचर ट्रेल के निर्माण से प्राकृतिक नजारों को सुंदरता से संभाला गया था। हर्बल गार्डन का मुख्य उद्देश्य खोज करने वाले और विद्यार्थियों को पौधों के बारे में भरपूर जानकारी मिल सके।
स्वागती गेट पर कांग्रेस घास का कब्जा
रोपड़से जालंधर मुख्य मार्ग से बोट क्लब को जाती लिंक सड़क पर स्थित इस जंगल में ईको टूरिज्म के तहत करीब पौने किलो मीटर लंबी नेचर ट्रेल बनाई गई थी। इसका खूबसूरत कंक्रीट का बना गेट देखने में लगता है कि जैसे लकड़ी को तराशकर बनाया गया हो, लेकिन अब इस पर कांग्रेस घास का कब्जा हो चुका है। इस ट्रेल के रास्ते पर निर्माण किए गए पुल, अस्थायी हट्स तथा अन्य ढांचे को ऐसी ही दिख दी गई है। ट्रेल के रास्ते में सैलानियों के बैठने के लिए बेंचों का प्रबंध तथा रोशनी के लिए सोलर लाइट्स, लेबोरेटरी ब्लॉक आदि बनाए गए थे।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva